ÚRAD VLÁDY SLOVENSKEJ REPUBLIKY
             sekcia vládnej legislatívnej    

                                                                                                Na rokovanie vlády SR
                                                                                   Dňa 7. septembra 2005   
                                                                                   K materiálu č. 13639/2005
                                                                                   K bodu č. 9

S T A N O V I S K O
návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov

I.

     Zákon, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov predkladá na rokovanie vlády Slovenskej republiky minister práce, sociálnych vecí a rodiny SR Ľudovít Kaník.

II.

          Účelom predloženého návrhu zákona je zapracovanie zmien a doplnení zákona o sociálnom poistení, zákona o náhrade príjmu pri dočasnej pracovnej neschopnosti zamestnanca, zákona o starobnom dôchodkovom sporení a zákona o doplnkovom sporení, ktoré vyplynuli z aplikačnej praxe. Ďalším dôvodom predloženia návrhu zákona je potreba prebratia Smernice Európskeho parlamentu a Rady 2002/74/ES, ktorou sa mení a dopĺňa Smernica Rady 80/987/EHS o aproximácii zákonov členských štátov týkajúcich sa ochrany práv zamestnancov pri platobnej neschopnosti ich zamestnávateľa a rozsudku ESD C-160/01 Karin Mau do zákona o sociálnom poistení, prebratie Smernice Európskeho parlamentu a Rady 2003/41/ES o činnosti a dohľade nad inštitúciami zamestnaneckého dôchodkového zabezpečenia do zákona o doplnkovom dôchodkovom sporení a takisto plnenie úlohy uloženej v bodoch B. 12 a B. 13 uznesenia vlády Slovenskej republiky č. 76 z 26. januára 2005 k návrhu opatrení na zefektívnenie zverejňovania údajov v Obchodnom vestníku.

III.

     Legislatívna rada vlády Slovenskej republiky prerokovala predmetný návrh zákona  12. júla 2005 a odporučila predložiť návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov na rokovanie vlády Slovenskej republiky.
IV.

     Sekcia vládnej legislatívy Úradu vlády Slovenskej republiky konštatuje, že 
všetky pripomienky Legislatívnej rady vlády Slovenskej republiky (34 pripomienok) boli do návrhu zákona zapracované, a preto odporúča vláde Slovenskej republiky návrh zákona, ktorým sa mení a  dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov schváliť v predloženom znení.

V Bratislave: 5. septembra 2005
Vypracovala: A. Petruňáková

                                                                            Štefan G r m a n 
                                                                            generálny riaditeľ
                                                                        sekcie vládnej legislatívy